सुमेरपुर में पोमावा बाईपास से जाखानगर तक बनेगा गौरवपथ
चौधरी ने कहा- पाली में 25 हजार बीघा जमीन पर औद्योगिक इकाई खोलेंगे
भास्करन्यूज | सुमेरपुर
शहरमें 2.50 करोड़ रुपए की लागत से बनने वाले गौरवपथ का शिलान्यास केंद्रीय मंत्री सांसद पीपी चौधरी तथा उप मुख्य सचेतक मदन राठौड़ ने रविवार को किया। गौरव पथ पोमावा बाईपास से जालोर चौराहा तथा जालोर चौराहे से जाखानगर होते हुए नगर प्रवेश द्वार बाईपास तक बनेगा। कार्यक्रम को संबोधित करते हुए केंद्रीय विधि एवं सूचना प्रौद्योगिक मंत्री प्रेमप्रकाश चौधरी ने कहा कि पाली लोकसभा क्षेत्र में पिछले 60 वर्षों में जो विकास हुआ है, वह इन पांच सालों में हुआ है।
उन्होंने कहा कि जिले में चार नेशनल हाईवे बनेंगे। उसमें एक नेशनल हाईवे सुमेरपुर-सांडेराव-फालना, बाली, सादड़ी देसूरी से होते हुए उदयपुर की रोड पर मिलेगा और दूसरा हाईवे बिलाड़ा से सोजत, सोजत रोड से सिरियारी होते हुए पिंडवाड़ा तथा तीसरा नेशनल हाईवे जोधपुर से सरदार समंद, मारवाड़ जंक्शन से जोजावर से होते हुए कामली घाट पर मिलेगा। चौधरी ने बताया कि पाली से जोधपुर के बीच आईटीआर (इन्फोरमेशन टेक्नोलोजी इन्वेस्मेंट रिजन) बनेगा। इसके लिए कमेटी का गठन कर दिया गया है। इस आईटीआर की रिपोर्ट मार्च के आखिरी सप्ताह या अप्रैल के प्रथम सप्ताह में आएगी। इसके पश्चात केंद्र से आईटीआर को पास करवाएंगे। 25 हजार बीघा में एक इलेक्ट्रॉनिक हब, इर्न्फोरमेशन टेक्नोलोजी ऑफिस इलेक्ट्रॉनिक सामानों का निर्माण किया जाएगा। आईटीआर में 12 लाख युवाओं को रोजगार मिलेगा। उन्होंने बताया कि भारत में आईटीआर सिर्फ तीन होंगे। जिसमें एक कर्नाटक, दूसरा आंध्रा प्रदेश को मिला है तथा तीसरा आईटीआर हम राजस्थान के पाली से जोधपुर के बीच लाना चाहते हैं।
यहथे मौजूद : कार्यक्रममें पालिकाध्यक्ष जोराराम कुमावत, पाली सरस दूध डेयरी चेयरमैन प्रतापसिंह बीठिया, प्रधान राजेंद्रसिंह देवड़ा, भाजपा जिलाध्यक्ष करणसिंह नेतरा, रानी भाजपा नगर मंडल अध्यक्ष घीसुलाल माली, सुमेरपुर भाजपा नगर मंडल अध्यक्ष मांगीलाल सुथार, सांसद प्रतिनिधि राकेश भाटी, उपखंड अधिकारी अदिति पुरोहित, मांगीलाल देवड़ा, भाजपा ग्रामीण मंडल अध्यक्ष हेमाराम, परबतसिंह कानपुरा आदि मौजूद थे।
ट्रेनों के ठहराव को लेकर दिया आश्वासन
केंद्रीयमंत्री चौधरी ने जल्द ही जवाई बांध स्टेशन पर ट्रेनों के ठहराव को लेकर आश्वासन दिया। चौधरी ने कहा कि जवाई बांध में ट्रेनों का ठहराव उनकी प्रथम प्राथमिकता है। चौधरी ने कहा कि जल्द ही जवाई बांध रेलवे स्टेशन पर ट्रेनों का ठहराव होगा।
सुमेरपुर. शहर में गौरव पथ का शिलान्यास करते केंद्रीय विधि एवं सूचना प्रौद्योगिक मंत्री पीपी चौधरी उपमुख्य सचेतक मदन राठौड़।
awa_Deva hin_Deva bho_Deva hin_Deva hin_Deva bho_Deva hin_Deva hin_Deva hin_Deva